title: 2014/479/ЕС: Решение на Съвета от 14 юли 2014 година за актуализиране на обезщетенията, предвидени в Решение 2007/829/ЕО относно правилата, приложими за националните експерти и военния личен състав, командировани към генералния секретариат на Съвета

text:
               21.7.2014

               BG

               Официален вестник на Европейския съюз

               L 215/2

         РЕШЕНИЕ НА СЪВЕТА
   от 14 юли 2014 година
   за актуализиране на обезщетенията, предвидени в Решение 2007/829/ЕО относно правилата, приложими за националните експерти и военния личен състав, командировани към генералния секретариат на Съвета

      (2014/479/ЕС)

   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за Европейския съюз, и по-специално член 41, параграф 1 от него,
   като взе предвид Договора за функционирането на Европейския съюз, и по-специално член 240, параграф 2 от него,
   като взе предвид Решение 2007/829/ЕО на Съвета от 5 декември 2007 г. относно правилата, приложими за националните експерти и военния личен състав, командировани към генералния секретариат на Съвета (1), и по-специално член 15, параграф 6 от него,
   като има предвид, че:

               (1)

               Член 15, параграф 6 от Решение 2007/829/ЕО предвижда, че дневните пари и месечните обезщетения на националните експерти и военния личен състав, командировани към генералния секретариат на Съвета, се актуализират всяка година без обратна сила в зависимост от изменението на основните трудови възнаграждения на длъжностните лица на Съюза в Брюксел и Люксембург.

               (2)

               С Регламент (ЕС) № 423/2014 на Европейския парламент и на Съвета (2) възнагражденията и пенсиите на длъжностните лица и другите служители на Съюза бяха адаптирани с 0,8 %, считано от 1 юли 2012 г.

               (3)

               Решение 2007/829/ЕО следва да бъде съответно изменено,

         ПРИЕ НАСТОЯЩОТО РЕШЕНИЕ:
   Член 1
   Решение 2007/829/ЕО се изменя, както следва:

               1)

               В член 15, параграф 1 сумите 31,92 EUR и 127,65 EUR се заменят съответно със сумите 32,18 EUR и 128,67 EUR.

               2)

               В член 15, параграф 2 таблицата се заменя със следната таблица:

                           „Разстояние между мястото на произход и мястото на командироване (в километри)

                           Сума в евро

                           0 — 150

                           0,00

                           > 150

                           82,70

                           > 300

                           147,03

                           > 500

                           238,95

                           > 800

                           385,98

                           > 1 300

                           606,55

                           > 2 000

                           726,04“

         Член 2
   Настоящото решение влиза в сила на първия ден от месеца, следващ приемането му.

      Съставено в Брюксел на 14 юли 2014 година.

            За Съвета

            Председател

         M. MARTINA

      (1)  ОВ L 327, 13.12.2007 г., стр. 10.

      (2)  Регламент (ЕС) № 423/2014 на Европейския парламент и на Съвета от 16 април 2014 г. за адаптиране, считано от 1 юли 2012 г., на възнагражденията и пенсиите на длъжностните лица и другите служители на Европейския съюз и на корекционните коефициенти, прилагани по отношение на тях (ОВ L 129, 30.4.2014 г., стр. 12).


title: Решение на Съвета от 22 декември 1994 година относно сключването от името на Европейската общност, що се отнася до въпроси от нейната компетентност, на споразуменията, постигнати на Уругвайския кръг на многостранните преговори (1986—1994 г.)

text:
               11/ 10

               BG

               Официален вестник на Европейския съюз

               3

         31994D0800

               L 336/1

               ОФИЦИАЛЕН ВЕСТНИК НА ЕВРОПЕЙСКИЯ СЪЮЗ

         РЕШЕНИЕ НА СЪВЕТА
   от 22 декември 1994 година
   относно сключването от името на Европейската общност, що се отнася до въпроси от нейната компетентност, на споразуменията, постигнати на Уругвайския кръг на многостранните преговори
   (1986—1994 г.)
   (94/800/EО)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за създаване на Европейската общност, и по-специално членове 43, 54, 57, 66, 75, 84, параграф 2, 99, 100, 100a, 113 и 235, във връзка с член 228, параграф 3, втора алинея, от него,
   като взе предвид предложението на Комисията,
   като взе предвид становището на Икономическия и социален комитет (1),
   като взе предвид съгласието на Европейския парламент (2),
   като има предвид, че многостранните търговски преговори, започнати в рамките на Общото споразумение за митата и търговията (ГАТТ), съгласно Декларацията на министрите, приета в Пунта дел Есте на 20 септември 1986 г., завършиха със Заключителен акт, обединяващ резултатите от Уругвайския кръг на многостранните търговски преговори;
   като има предвид, че представителите на Общността и на държавите-членки, подписаха в Маракеш, на 15 април 1994 г., Заключителния акт, обединяващ резултатите от Уругвайския кръг на многостранните търговски преговори и, под условие за сключването му, Договора за създаване на Световната търговска организация;
   като има предвид, че реципрочните отстъпки и ангажименти, договорени от Комисията от името на Европейската общност и нейните държави-членки, както са отразени в многостранните споразумения от Заключителния акт, представляват като цяло един задоволителен и балансиран резултат;
   като има предвид, че освен това, редица реципрочни отстъпки и ангажименти, договорени от Комисията от името на Европейската общност и нейните държави-членки и от някои страни участници в преговорите, са отразени в специалните многостранни споразумения от приложение 4 към Споразумението за създаване на Световната търговска организация;
   като има предвид, че някои от тези отстъпки и ангажименти бяха двустранно договорени с Уругвай във връзка с говеждото месо, паралелно на Уругвайския кръг;
   като има предвид, че компетентността на Общността да сключва международни споразумения произтича не само от изрично оправомощаване от Договора, но може да произтича и от други разпоредби на Договора и от актове, приети съгласно тези разпоредби от институции на Общността;
   като има предвид, че когато са приети правила на Общността за постигане на целите на Договора, държавите-членки не могат да поемат, извън рамката на общите институции, задължения, които могат да окажат влияние върху тези правила или да променят техния обхват;
   като има предвид, че част от ангажиментите, включени в Споразумението за създаване на Световната търговска организация, включително приложенията към него, е от компетентността на Общността съгласно член 113 от Договора; като има предвид, освен това, че някои измежду останалите посочени ангажименти оказват влияние върху правила на Общността, приети въз основа на членове 43, 54, 57, 66, 75, 84, параграф 2, 99, 100, 100a и 235 и следователно, могат да се поемат само от Общността;
   като има предвид, по-специално, че използването на членове 100 и 235 от Договора като правна основа за настоящото решение е оправдано доколкото Споразумението за създаване на Световната търговска организация, заедно с приложенията към него, засяга Директива 90/434/ЕИО на Съвета от 23 юли 1990 г. относно общия режим на данъчно облагане, приложим при сливания, разделяния, прехвърляния на активи и обмен на акции на дружества от различни държави-членки (3) и Директива 90/435/ЕИО на Съвета от 23 юли 1990 г. относно общия режим на данъчно облагане, приложим спрямо дружества майки и дъщерни дружества от различни държави-членки (4), които се основават на член 100 от Договора, както и Регламент (ЕО) № 40/94 на Съвета от 20 декември 1993 г. относно търговската марка на Общността (5), който се основава на член 235 от Договора;
   като има предвид, че още все още няма приет акт от правото на Общността въз основа на член 73в от Договора;
   като има предвид, че поради неговото естество, не може да се прави директно позоваване на Споразумението за създаване на Световната търговска организация, включително приложенията към него, пред съдилищата на Общността и държавите-членки,
   РЕШИ:
   Член 1
   1.   Одобрява от името на Европейската общност следните многостранни споразумения и актове, по отношение на онази част от тях, която е от компетентността на Европейската общност:

               —

               Споразумението за създаване на Световната търговска организация, както и споразуменията от приложения 1, 2 и 3 към това споразумение,

               —

               министерските решения и декларации и Меморандума за разбирателство относно ангажиментите в областта на финансовите услуги, фигуриращи в Заключителния акт от Уругвайския кръг.

         2.   Текстовете на споразуменията и актовете, посочени в настоящия член, са приложени към настоящото решение.
   3.   Оправомощава председателя на Съвета да определи лицето, упълномощено да вземе мярката, предвидена в член XIV от Споразумението за създаване на Световната търговска организация, с оглед обвързване на Европейската общност по отношение на частта от споразумението, която е от нейната компетентност.
   Член 2
   1.   Одобрява от името на Европейската общност многостранните споразумения от приложение 4 към Споразумението за създаване на Световната търговска организация по отношение на онази част от тях, която е от компетентността на Европейската общност.
   2.   Текстовете на споразуменията, посочени в настоящия член, са приложени към настоящото решение.
   3.   Председателят на Съвета е оправомощен да определи лицето, упълномощено да предприеме мерките, предвидени в споразуменията, посочени в настоящия член, с оглед обвързване на Европейската общност по отношение на частта от споразуменията, която е от нейната компетентност.
   Член 3
   1.   Одобрява се, от името на Европейската общност, Споразумението за говеждото месо, сключено с Уругвай.
   2.   Текстът на посоченото споразумение е приложен към настоящото решение.
   3.   Председателят на Съвета е оправомощен да определи лицето, упълномощено да подпише договора, с оглед обвързване на Европейската общност.

      Съставено в Брюксел на 22 декември 1994 година.

            За Съвета

            Председател

         H. SEEHOFER

      (1)  Становище от 23 ноември 1994 г. (все още непубликувано в Официален вестник).

      (2)  Съгласие, дадено на 14 декември 1994 г. (все още непубликувано в Официален вестник).

      (3)  ОВ L 225, 20.8.1990 г., стр. 1.

      (4)  ОВ L 225, 20.8.1990 г., стр. 6.

      (5)  ОВ L 11, 14.1.1994 г., стр. 1.


title: 2014/780/ЕС: Решение на Съвета от 7 ноември 2014 година за назначаване на член от Люксембург в Европейския икономически и социален комитет

text:
               12.11.2014

               BG

               Официален вестник на Европейския съюз

               L 327/5

         РЕШЕНИЕ НА СЪВЕТА
   от 7 ноември 2014 година
   за назначаване на член от Люксембург в Европейския икономически и социален комитет

      (2014/780/ЕС)

   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 302 от него,
   като взе предвид предложението на правителството на Люксембург,
   като взе предвид становището на Европейската комисия,
   като има предвид, че:

               (1)

               На 13 септември 2010 г. Съветът прие Решение 2010/570/ЕС, Евратом за назначаване на членовете на Европейския икономически и социален комитет за периода от 21 септември 2010 г. до 20 септември 2015 г. (1) На 7 ноември 2012 г. с Решение 2012/694/ЕС на Съвета (2) г-н Christophe ZEEB беше назначен за член до 20 септември 2015 г.

               (2)

               След изтичането на мандата на г-н Christophe ZEEB се освободи едно място за член на Европейския икономически и социален комитет,

         ПРИЕ НАСТОЯЩОТО РЕШЕНИЕ:
   Член 1
   Г-н Henri WAGENER, Conseiller à la Fedil-Business Federation Luxembourg, се назначава за член на Европейския икономически и социален комитет за остатъка от мандата, а именно до 20 септември 2015 г.
   Член 2
   Настоящото решение влиза в сила в деня на приемането му.

      Съставено в Брюксел на 7 ноември 2014 година.

            За Съвета

            Председател

         P. C. PADOAN

      (1)  ОВ L 251, 25.9.2010 г., стр. 8.

      (2)  Решение 2012/694/EС на Съвета от 7 ноември 2012 г. за назначаване на член от Люксембург в Европейския икономически и социален комитет (ОВ L 310, 9.11.2012 г., стр. 50).


title: Решение № 1622/2006/ЕО на Европейския парламент и на Съвета от 24 октомври 2006 година за установяване на действията на Общността „Европейска столица на културата“ за годините 2007—2019

text:
Важна правна забележка

|

32006D1622

Официален вестник n° L 304 , 03/11/2006 стр. 0001 - 0006

		20061024Решение № 1622/2006/ЕО на Европейския парламент и на Съветаот 24 октомври 2006 годиназа установяване на действията на Общността "Европейска столица на културата" за годините 2007—2019ЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,като взеха предвид Договора за създаване на Европейската общност, и по-специално, член 151 от него,като взеха предвид предложението на Комисията,като взеха предвид становището на Комитета на регионите [1]в съответствие с процедурата, предвидена в член 251 от Договора [2]като имат предвид, че:(1) Решение № 1419/1999/ЕО на Европейския парламент и на Съвета [3] установи действия на Общността "Европейската столица на културата за годините 2005—2019".(2) Проучване на резултатите, постигнати от "Европейски град на културата" до 2004 г., показа, че тази проява има положително въздействие от гледна точка на медийно отразяване, развитие на културата и туризма и признаването от жителите на важността на техния град, определен за европейски град на културата; действията, обаче, трябва да бъдат подобрени особено по отношение на тяхното дългосрочно въздействие върху културното развитие на разглеждания град и регион.(3) Чрез даването на право на градовете да включват разположени в съседство региони, включително и острови, може да се достигне до по-широк кръг от публика и въздействието на събитието може да бъде засилено.(4) Организаторите подчертават проблеми в установения в Решение № 1419/1999/ЕО процес на подбор и препоръчват непрекъснат контрол върху предложенията, особено с цел увеличаване на тяхното европейско измерение, подобряване на конкуренцията и предефиниране на ролята на комисията по подбора.(5) Важността и влиянието на "Европейска столица на културата" изисква създаването на смесена процедура за подбор, включваща национално и европейско равнище и въвеждането на силен контролиращ и консултативен елемент, за да се включи национален компонент и да се засили европейското измерение.(6) Подготвителната фаза на събитието е от изключителна важност за неговия успех съгласно целите на действията.(7) С цел гарантиране приноса на действията на европейско равнище, след определянето на европейска културна столица е необходимо да се предвиди фаза на контрол, през която, първо, да се следи внимателно за изпълнението на критериите, установени за културната програма и, второ, да се осигуряват експертни консултации и помощ.(8) Създава се комисия от шест национални и седем европейски експерти; цялата комисия, състояща се от 13 експерти (комисия за подбор) ръководи фазата на подбор до избирането на града; само седемте европейски експерти от комисията (комисията за мониторинг и консултации) ръководят процеса на мониторинг и дават указания на Европейските културни столици по време на мониторинговата фаза до осъществяване на самото събитие.(9) За подкрепа и помощ както на градовете кандидати, така и на градовете, вече определени за европейска столица на културата, се създава електронна страница "Европейски столици на културата", който се поддържа постоянно и редовно се актуализира от Комисията (кандидатстване, подбор, изпълнение и връзки).(10) Важно е да се насърчи разпространението на добрата практика, особено за да се гарантира приноса на мярката на европейско равнище. Следователно мрежи от бивши официални европейски столици на културата трябва да бъдат насърчени да играят конструктивна роля, като споделят своя опит и най-добри практики с бъдещите европейски столици на културата, най-вече на базата на обмен през фазата на подготовка.(11) Важно е да се поощрява качеството на програмата от гледна точка на целите и критериите на мярката и особено на нейния принос на европейско равнище чрез връчване на парична награда.(12) За да се запази дългосрочният ефект на събитието "Европейска столица на културата" е желателно да се използват инициативите, структурите и възможностите, които то създава, като основа за дълготрайна стратегия за културно развитие на разглежданите градове.(13) С цел насърчаване на участието на трети страни в европейски културни инициативи трябва да се изучава опитът от "Европейския месец на културата" [4] или сравними инициативи.(14) За да бъде приложена процедурата за избиране, създадена с настоящото решение се изисква период от шест години; този шестгодишен период не може да бъде гарантиран за годините 2011 и 2012, при положение че настоящото решение влезе в сила през 2007 г. По тази причина за тези години е предвидена отделна процедура на избиране на "Европейска столица на културата".(15) За да се избегнат възможни неясноти, Решение № 1419/1999/ЕО се отменя и се заменя с настоящото решение,РЕШИХА:Член 1ПредметС настоящото се създава действие на Общността, наречено "Европейска столица на културата", с цел да се подчертае богатството и разнообразието на европейските култури и на техните общи черти, както и да се стимулира по-голямо взаимно разбирателство между европейските граждани.Член 2Достъп до действието1. Градовете в държавите-членки и в страните, присъединяващи се към Европейския съюз след 31 декември 2006 г., могат да бъдат избирани за европейска столица на културата за една година по реда, установен в приложението.2. Избирането важи за един град във всяка от държавите-членки, които присъстват в списък в приложението.Хронологичният ред, даден в този списък може да бъде изменян чрез взаимно споразумение между съответните държави-членки.Член 3Заявления1. Всяко заявление за кандидатстване трябва да включва културна програма с европейско измерение, базирана главно на културно сътрудничество в съответствие с целите и действията, предвидени в член 151 от Договора.2. Културната програма на събитието трябва да бъде създадена специално за съответната година, за която градът кандидатства за Европейска столица на културата, като се подчертава приносът на европейско равнище в съответствие с критериите, формулирани в член 4.3. Програмата трябва да е съвместима с националната културна стратегия или политика на съответната държава-членка, или където това е приложимо, съгласно институционалните разпоредби на дадена държава-членка, с регионални културни стратегии, при условие че тази стратегия или политика няма за цел да ограничи броя на градовете, които могат да бъдат разглеждани по процедурата за избор за европейска столица на културата съгласно настоящото решение.4. Програмата трябва да има продължителност от една година. В надлежно обосновани случаи избраните за европейска столица на културата градове могат да кандидатстват за по-кратък период.5. Трябва да има връзка между програмите на градовете, определени в една и съща година за европейски културни столици.6. Градовете могат да включат в своите програми региони, разположени в съседство.Член 4Критерии за културната програмаКултурната програма трябва да отговаря на следните критерии, разделени в две категории — "Европейско измерение" и "Град и граждани":1. По отношение на "Европейското измерение" програмата трябва:а) да насърчава сътрудничество между културните оператори, хората на изкуството и градовете от съответната държава-членка и други държави-членки във всички сектори на културата;б) да подчертава богатството на културното разнообразие в Европа;в) да извежда на преден план общите аспекти на европейските култури.2. По отношение на "Град и граждани" програмата трябва:а) да насърчава участие на гражданите, живеещи в града и неговите околности и да повишава техния интерес, както и интереса на граждани от чужбина;б) да бъде устойчива и да представлява неразделна част от дългосрочното културно и социално развитие на града.Член 5Подаване на заявления за кандидатстване1. Всяка от разглежданите държави-членки публикува покана за подаване на заявление за кандидатстване не по-късно от шест години преди предвиденото начало на въпросното събитие.Всяка покана за подаване на заявление за кандидатстване, насочена към градовете кандидати за титлата, трябва да се позовава на критериите, формулирани в член 4 и в ръководството, поместено на електронната страница на Комисията.Крайният срок за подаване на заявления за кандидатстване по всяка покана за кандидатстване трябва да бъде определен най-късно 10 месеца след нейното публикуване.Заявлението за кандидатстване, подадено по определена покана за подаване на заявление за кандидатстване, трябва да представи в основни линии програмата, която градът кандидат възнамерява да изпълни за дадената година.2. Съответната държава-членка нотифицира Комисията за подадените заявления за кандидатстване.Член 6Комисия за подбор1. Във всяка съответна държава-членка се създава комисия за подбор, която оценява кандидатурите на градовете кандидати. Всяка комисия препоръчва номинирането на един град в съответната държава-членка.2. Всяка комисия за подбор се състои от 13 членове, седем от които са лица, номинирани от европейски институции съгласно параграф 4. Останалите шест членове се номинират от съответната държава-членка след консултации с Комисията. Съответната държава-членка назначава комисията за подбор. Комисията за подбор определя свой председател измежду лицата, номинирани от Европейския парламент, Съвета, Комисията и Комитета на регионите.3. Членовете на комисията за подбор са независими експерти, които нямат конфликт на интереси по отношение на градовете, отговорили на поканата за подаване на заявления за кандидатстване, и които имат значителен опит и компетентност в културния сектор, в културното развитие на градовете или в организирането на събитието "Европейска столица на културата".4. Европейските институции номинират членове на комисиите за подбор за три години, както следва: двама души се номинират от Европейския парламент, двама — от Съвета, двама — от Комисията и един — от Комитета на регионите. Като изключение, през първата година след влизането в сила на настоящото решение двама експерти се номинират от Комисията за една година, двама — от Европейския парламент за две години, двама — от Съвета за три години и един — от Комитета на регионите за три години.Член 7Първоначален подбор1. Всяка заинтересована държава-членка свиква съответната комисия за подбор съгласно член 6 на заседание за предварителен подбор не по-късно от пет години преди определеното начало на събитието.2. Комисията за подбор оценява кандидатурите на градовете, които са отговорили на поканата за подаване на заявления за кандидатстване в съответствие с критериите, формулирани в член 4.Тя трябва да приеме списък на първоначално одобрените кандидати, които ще бъдат допълнително разглеждани, и да направи доклад относно кандидатурите на градовете и препоръките към градовете кандидати от списъка на първоначално одобрените.3. Комисията за подбор изпраща доклада си до заинтересованата държава-членка. Въз основа на доклада на комисията за подбор, всяка заинтересована държава-членка одобрява официално списъка на първоначално одобрените кандидати.Член 8Окончателен подбор1. Градовете, включени в списъка на първоначално одобрените кандидати разработват в подробности документите за кандидатстване и ги предават на заинтересованата държава-членка, която ги изпраща на Комисията.2. Всяка от заинтересованите държави-членки свиква съответната комисия за подбор за извършване на окончателен подбор девет месеца след провеждане на заседанието за първоначален подбор.3. Комисията за подбор оценява поправените програми на първоначално одобрените кандидати в съответствие с критериите по тази мярка и препоръките, отправени от комисията по време на заседанието за първоначален подбор.4. Комисията за подбор прави доклад за програмите на първоначално одобрените градове кандидати заедно с препоръка за избирането на един град от заинтересованата държава-членка за европейска столица на културата.Докладът съдържа също препоръки към избрания град относно прогреса, който трябва да бъде постигнат, и мерките, които трябва да бъдат изпълнени до съответната година, ако Съветът го избере за европейска столица на културата.Докладът се изпраща на заинтересованата държава-членка и на Комисията. Той се публикува на електронната страница на Комисията.Член 9Избиране1. Всяка заинтересована държава-членка номинира един град за европейска столица на културата и нотифицира за това Европейския парламент, Съвета, Комисията и Комитета на регионите не по-късно от четири години преди определеното начало на събитието.Нотификацията трябва да бъде придружена от обосновка за номинацията, основана на докладите на комисията за подбор.Номинацията трябва да отчита направените от комисията за подбор препоръки.2. Европейският парламент може да изпрати становище до Комисията не по-късно от три месеца от получаването на номинацията на съответната държава-членка.3. Съветът, като действа в съответствие с препоръката на Комисията, изработена на базата на становището на Европейския парламент и на обосновките, базирани на докладите на комисиите за подбор, избира официално въпросните градове като Европейски столици на културата за годината, за която са били номинирани.Член 10Комисия за мониторинг и консултации1. Създава се комисия за мониторинг и консултации, която наблюдава изпълнението на целите и критериите на мярката и осигурява на европейските столици на културата помощ и указания от момента на тяхното избиране до началото на събитието "Европейска столица на културата".2. Комисията се състои от седем експерти, номинирани от Европейския парламент, Съвета, Комисията и Комитета на регионите, както е посочено в член 6, параграф 4. В допълнение, заинтересованите държави-членки могат да номинират наблюдател на тази комисия.3. Заинтересованите градове подготвят до Комисията доклади за напредъка не по-късно от три месеца преди заседанията на комисията за мониторинг и консултации.4. Комисията свиква комисията за мониторинг и консултации и представители на заинтересования град. Комисията за мониторинг и консултации се свиква в два случая — за да даде консултации или за да се запознае с подготовката за събитието с цел да помогне на градовете да разработят висококачествена програма със силно европейско измерение. Първото ѝ заседание се провежда не по-късно от две години преди събитието; второто заседание се провежда не по-късно от единадесет месеца преди събитието.5. След всяко заседание комисията за мониторинг и консултации подготвя доклад за хода на подготовката за събитието и за стъпките, които трябва да бъдат предприети. Докладите обръщат особено внимание на приноса на събитието на европейско равнище в съответствие с критериите, описани в член 4, и с препоръките, формулирани в докладите на комисиите за подбор и за мониторинг и консултации.6. Докладите се изпращат на Комисията и на заинтересованите градове и държави-членки. Те се публикуват и на електронната страница на Комисията.Член 11НаградаНа базата на доклада, подготвен от комисията за мониторинг и консултации след нейното второ заседание, съгласно член 10, параграф 4, Комисията връчва на градовете, избрани за Европейски столици на културата, парична награда в памет на Мелина Меркури, в случай че те отговарят на критериите, посочени в член 4 и са изпълнили препоръките, направени от комисиите за подбор и за мониторинг и консултации. Пълната стойност на наградата се връчва не по-късно от три месеца преди началото на съответната година.Член 12ОценкаВсяка година Комисията осигурява външно и независимо оценяване на резултатите от завършилото през предишната година събитие "Европейска столица на културата" в съответствие с целите и критериите на мярката, формулирани в настоящото решение.Комисията представя доклад относно тази оценка на Европейския парламент, Съвета и Комитета на регионите до края на годината, следваща събитието "Европейска столица на културата".Член 13ОтмянаС настоящото се отменя Решение № 1419/1999/ЕО. Посоченото решение, обаче, ще продължи да се прилага по отношение на градовете, които са избрани за европейски столици на културата за 2007, 2008 и 2009 г.Член 14Преходни разпоредби1. Градовете, определени за европейски столици на културата за 2010 г. въз основа на Решение № 1419/1999/ЕО се подлагат на процес на мониторинг, описан в член 10 от настоящото решение. Комисията присъжда награда на избраните градове на основание член 11 от настоящото решение.2. Чрез дерогация от членове 3—9 номинациите за европейски столици на културата за годините 2011 и 2012 се ръководят от следната процедура за вземане на решение:а) Градовете в държавите-членки се определят за европейски столици на културата, както е посоченото в приложението.б) Всяка държава-членка представя, както е посочено в приложението, своята номинация на един или повече градове на Европейския парламент, Съвета, Комисията и Комитета на регионите.в) Номинацията се представя не по-късно от четири години преди определеното начало на въпросното събитие и може да бъде придружена от препоръка от заинтересованата държава-членка.г) Всяка година Комисията формира комисия за подбор, която прави доклад за номинацията или номинациите, за които е преценено, че противоречат на целите и характеристиките на тази мярка.д) Комисията за подбор се състои от седем водещи независими лица, които са експерти в областта на културата, двама от които се назначават от Европейския парламент, двама — от Съвета, двама от Комисията и един — от Комитета на регионите.е) Комисията за подбор представя своя доклад на Комисията, Европейския парламент и Съвета.ж) Европейският парламент може да изпрати становище до Комисията относно номинацията или номинациите, не по-късно от три месеца след получаването на доклада.з) Съветът, в съответствие с препоръката на Комисията, съставена въз основа на становището на Европейския парламент и на обосновките, базирани на докладите на комисиите за подбор, избира официално въпросния град за европейска столица на културата за годината, за която той е бил номиниран.3. Като изключение от член 4, критериите, формулирани в член 3 и приложение II към Решение № 1419/1999/ЕО, се прилагат за европейските столици на културата за 2010 г., 2011 г. и 2012 г., освен ако въпросният град не реши да базира своята програма на критериите, посочени в член 4 от настоящото решение.Член 15Влизане в силаНастоящото решение влиза в сила двадесет дни след публикуването му в Официален вестник на Европейския съюз.То се прилага от 1 януари 2007 г., с изключение на член 5, който се прилага от 23 ноември 2006 г.Съставено в Страсбург на 24 октомври 2006 година.За Европейския парламентПредседателJ. Borrell FontellesЗа СъветаПредседателP. Lehtomäki[1] ОВ С 115, 16.5.2006 г., стр. 56.[2] Становище на Европейския парламент от 5 април 2005 г. (все още непубликувано в Официален вестник) и Решение на Съвета от 25 септември 2006 г.[3] ОВ L 166, 1.7.1999 г., стр. 1. Решение, изменено с Решение № 649/2005/ЕО (ОВ L 117, 4.5.2005 г., стр. 20).[4] Заключение на заседание на министрите на културата в рамките на Съвета от 18 май 1990 г. за бъдещите критерии за избиране на "Европейски град на културата" и на специален Европейски месец на културата (ОВ С 162, 3.7.1990 г., стр. 1).--------------------------------------------------20061024ПРИЛОЖЕНИЕРед за правото за номиниране на "Европейска столица на културата" [1]2007 г. | Люксембург | Румъния [2] |2008 г. | Обединеното кралство | |2009 г. | Австрия | Литва |2010 г. | Германия | Унгария |2011 г. | Финландия | Естония |2012 г. | Португалия | Словения |2013 г. | Франция | Словакия |2014 г. | Швеция | Латвия |2015 г. | Белгия | Чешка република |2016 г. | Испания | Полша |2017 г. | Дания | Кипър |2018 г. | Нидерландия | Малта |2019 г. | Италия | България [3] |[1] Ирландия получи правото да номинира "Европейска столица на културата" за 2005 г. и Гърция — за 2006 г.[2] Съгласно условията на Решение № 1419/1999/ЕО румънският град Сибиу беше определен за европейска културна столица за 2007 г.[3] След своето приемане в ЕС България ще участва в събитието "Европейска столица на културата" през 2019 г.--------------------------------------------------


title: 2014/81/ЕС: Решение на Съвета от 11 февруари 2014 година за назначаване на заместник-член от Германия в Комитета на регионите

text:
               14.2.2014

               BG

               Официален вестник на Европейския съюз

               L 44/50

      РЕШЕНИЕ НА СЪВЕТА

   от 11 февруари 2014
   година за назначаване на заместник-член от Германия в Комитета на регионите
   (2014/81/ЕС)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 305 от него,
   като взе предвид предложението на правителството на Германия,
   като има предвид, че:

               (1)

               На 22 декември 2009 г. и на 18 януари 2010 г. Съветът прие решения 2009/1014/ЕС (1) и 2010/29/ЕС (2) за назначаване на членове и заместник-членове на Комитета на регионите за периода от 26 януари 2010 г. до 25 януари 2015 г.

               (2)

               След изтичането на мандата на г-жа Ursula MÄNNLE се освободи едно място за заместник-член на Комитета на регионите,

         ПРИЕ НАСТОЯЩОТО РЕШЕНИЕ:
   Член 1
   Назначава се за заместник-член на Комитета на регионите за остатъка от мандата, а именно до 25 януари 2015 г.:

               —

               д-р Franz RIEGER, Mitglied des Landtags.

         Член 2
   Настоящото решение влиза в сила в деня на приемането му.

      Съставено в Брюксел на 11 февруари 2014 година.

            За Съвета

            Председател

         E. VENIZELOS

      (1)  ОВ L 348, 29.12.2009 г., стр. 22.

      (2)  ОВ L 12, 19.1.2010 г., стр. 11.


title: 2009/892/ЕО: Решение на Съвета от 30 ноември 2009 година за предоставяне на макрофинансова помощ на Сърбия

text:
               5.12.2009

               BG

               Официален вестник на Европейския съюз

               L 320/9

      РЕШЕНИЕ НА СЪВЕТА

   от 30 ноември 2009 година
   за предоставяне на макрофинансова помощ на Сърбия
   (2009/892/ЕО)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за създаване на Европейската общност, и по-специално член 308 от него,
   като взе предвид предложението на Комисията,
   като взе предвид становището на Европейския парламент,
   след консултация с Икономическия и финансов комитет,
   като има предвид, че:

               (1)

               Взаимоотношенията между Сърбия и Европейския съюз (ЕС) се развиват в рамките на процеса на стабилизиране и асоцииране и на Европейското партньорство; на 29 април 2008 г. Сърбия и Комисията подписаха Споразумение за стабилизиране и асоцииране и Временното споразумение за търговия и свързаните с търговията въпроси.

               (2)

               От втората половина на 2008 г. световната финансова криза все по-силно засяга сръбската икономика, което води до спад в производството, намаляващи бюджетни приходи и нарастваща нужда от външно финансиране.

               (3)

               Стабилизирането и възстановяването на сръбската икономика се извършва с финансова помощ от Международния валутен фонд (МВФ). През ноември 2008 г. сръбските власти и МВФ се договориха първоначално за ново стенд-бай споразумение, което бе одобрено през януари 2009 г.

               (4)

               В резултат на последвалото влошаване на икономическата конюнктура и необходимото преразглеждане на икономическите прогнози, заложени в програмата, както и на по-големите нужди от външно финансиране, през март 2009 г. бе постигнато споразумение между Сърбия и МВФ стенд-бай споразумението да бъде модифицирано в програма за предоставяне на помощ на стойност 3 млрд. EUR, която бе одобрена от Съвета на МВФ на 15 май 2009 г.

               (5)

               През 2009 и 2010 г. Общността възнамерява да осигури безвъзмездна бюджетна подкрепа чрез Инструмента за предприсъединителна помощ (ИПП) в размер на 100 млн. EUR.

               (6)

               Сърбия поиска допълнителна макрофинансова помощ от Общността с оглед на влошаващите се икономическа конюнктура и перспективи.

               (7)

               Тъй като през 2010 г. в платежния баланс все още ще бъде налице остатъчен недостиг от финансиране и предвид настоящите извънредни обстоятелства, макрофинансовата помощ се смята за адекватен отговор на молбата на Сърбия за подпомагане на стабилизирането на икономиката, заедно със сегашната програма на МВФ. Освен това се очаква настоящата финансова помощ да спомогне за облекчаването на нуждите за финансиране на бюджета.

               (8)

               За да се осигури ефикасна защита на финансовите интереси на Общността, свързани с настоящата финансова помощ, е необходимо да се предвидят подходящи мерки от страна на Сърбия по отношение на предотвратяването и борбата с измамите, корупцията и други нередности във връзка с тази помощ, а също така и контролни механизми от страна на Комисията и одит от страна на Сметната палата.

               (9)

               Отпускането на финансовата помощ от страна на Общността не засяга правомощията на бюджетния орган.

               (10)

               Помощта следва да се управлява от Комисията след съгласуване с Икономическия и финансов комитет.

               (11)

               По отношение на приемането на настоящото решение Договорът не предвижда други правомощия, освен посочените в член 308,

         РЕШИ:
   Член 1
   1.   Общността предоставя макрофинансова помощ на Сърбия под формата на заем с максимален размер на главницата 200 млн. EUR и с максимален среден срок до падежа 15 години с оглед подпомагане на стабилизирането на икономиката на Сърбия и облекчаване на платежния баланс на страната и на определените в настоящата програма на МВФ бюджетни нужди.
   2.   За тази цел Комисията е упълномощена да заема от името на Общността необходимите ресурси.
   3.   Предоставянето на финансовата помощ от Общността се управлява от Комисията в тясно сътрудничество с Икономическия и финансов комитет по начин, който е съгласуван със споразуменията или спогодбите, постигнати между МВФ и Сърбия.
   4.   Финансовата помощ от Общността се предоставя за две години, считано от първия ден след влизане в сила на Меморандума за разбирателство, посочен в член 2, параграф 1. В случай, че обстоятелствата го изискват, обаче, Комисията, след съгласуване с Икономическия и финансов комитет, може да реши да удължи периода за предоставяне на помощта с максимум една година.
   Член 2
   1.   Комисията има правомощието да договори с властите на Сърбия, след консултация с Икономическия и финансов комитет, условията на икономическата политика, с които е обвързана макрофинансовата помощ от Общността, които ще бъдат установени в Меморандум за разбирателство. Тези условия трябва да съответстват на споразуменията или спогодбите, постигнати между МВФ и Сърбия. Подробните финансови условия на помощта се установяват в Споразумение за заем, което предстои да бъде договорено между Комисията и властите на Сърбия.
   2.   По време на прилагането на финансовата помощ от Общността Комисията следи за стабилността на финансовите споразумения, административните процедури и механизмите за вътрешен и външен контрол, които са от значение за подобна помощ.
   3.   Комисията проверява периодично дали икономическите политики в Сърбия са съобразени с целите на помощта от Общността и дали договорените условия на икономическата политика се изпълняват задоволително. За целта Комисията си сътрудничи тясно с институциите на Бретон Уудс, а когато е необходимо, и с Икономическия и финансов комитет.
   Член 3
   1.   Комисията предоставя финансовата помощ от Общността на Сърбия на два транша от заема, при установените в параграф 2 условия. Размерът на траншовете от заема се определя в Меморандума за разбирателство.
   2.   Комисията взема решение за отпускането на траншовете само при задоволителното изпълнение на условията на икономическата политика, договорени в Меморандума за разбирателство. Вторият транш се изплаща не по-рано от три месеца след отпускането на първия транш.
   3.   Средствата от Общността се изплащат на Националната банка на Сърбия. Ако условията, които ще бъдат подробно описани в Меморандума за разбирателство, позволяват, както и при наличието на потвърждение на остатъчните бюджетни финансови нужди, тяхната стойност в местна валута може да бъде преведена на Министерството на финансите на Сърбия като краен получател.
   Член 4
   1.   Посочените в настоящото решение операции по получаване и отпускане на заем от страна на Общността се извършват в евро на един и същ вальор и не могат да ангажират Общността в преобразуването на падежите, във валутни или лихвени рискове или в други търговски рискове.
   2.   При поискване от страна на Сърбия Комисията предприема необходимите стъпки, за да гарантира включване в условията на заема на клауза за предсрочно погасяване на задълженията, както и на съответстваща клауза в условията на операциите по получаване на заема.
   3.   По молба на Сърбия и ако обстоятелствата позволяват подобряване на лихвите по заема, Комисията може да рефинансира изцяло или отчасти първоначалния заем или да преструктурира съответните финансови условия. Операциите по рефинансиране или преструктуриране се извършват в съответствие с условията, посочени в параграф 1, и не водят до удължаване на средния срок до падежа на съответния заем или до увеличаване на неизплатената сума от капитала към датата на рефинансиране или преструктуриране.
   4.   Всички разходи на Общността, които са свързани с операциите по получаване и отпускане на заем по силата на настоящото решение, са за сметка на Сърбия.
   5.   Икономическият и финансов комитет се информира редовно за развитието на операциите, посочени в параграфи 2 и 3.
   Член 5
   Финансовата помощ от Общността се изпълнява в съответствие с разпоредбите на Регламент (ЕО, Евратом) № 1605/2002 от 25 юни 2002 г. относно Финансовия регламент, приложим за общия бюджет на Европейските общности (1), и правилата за прилагането му (2). По-специално, Меморандумът за разбирателство и Споразумението за заем, които ще бъдат договорени с властите на Сърбия, предвиждат подходящи мерки от страна на Сърбия по отношение на предотвратяването и борбата с измамите, корупцията и други нередности, засягащи помощта. Те предвиждат и контролни механизми от страна на Комисията, включително от Европейската служба за борба с измамите (OLAF), с право на извършване на проверки и инспекции на място, както и одити от страна на Сметната палата, които при необходимост да се извършват на място.
   Член 6
   До 31 август всяка година Комисията представя на Европейския парламент и на Съвета доклад, съдържащ оценка на изпълнението на настоящото решение през предходната година. Докладът посочва връзката между политическите условия, посочени в Меморандума за разбирателство съгласно член 2, параграф 1, текущото състояние на икономиката и бюджета на Сърбия и решението на Комисията да изплати траншовете от помощта.
   Член 7
   Настоящото решение поражда действие от датата на публикуването му в Официален вестник на Европейския съюз.

      Съставено в Брюксел на 30 ноември 2009 година.

            За Съвета

            Председател

         B. ASK

      (1)  ОВ L 248, 16.9.2002 г., стр. 1.

      (2)  Регламент (ЕО, Евратом) № 2342/2002 на Комисията (ОВ L 357, 31.12.2002 г., стр. 1).


title: 2012/271/ЕС: Решение на Съвета от 24 април 2012 година относно позицията, която да бъде взета от Европейския съюз в рамките на Съвместния комитет на ЕИП във връзка с изменение на Протокол 31 към Споразумението за ЕИП относно сътрудничеството в специфични области извън четирите свободи

text:
               24.5.2012

               BG

               Официален вестник на Европейския съюз

               L 134/1

         РЕШЕНИЕ НА СЪВЕТА
   от 24 април 2012 година
   относно позицията, която да бъде взета от Европейския съюз в рамките на Съвместния комитет на ЕИП във връзка с изменение на Протокол 31 към Споразумението за ЕИП относно сътрудничеството в специфични области извън четирите свободи
   (2012/271/ЕС)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 196 и член 218, параграф 9 от него,
   като взе предвид Регламент (ЕО) № 2894/94 на Съвета от 28 ноември 1994 г. относно условията за прилагане на Споразумението за Европейското икономическо пространство (1), и по-специално член 1, параграф 3 от него,
   като взе предвид предложението на Европейската комисия,
   като има предвид, че:

               (1)

               В Протокол 31 към Споразумението за Европейското икономическо пространство (2) („Споразумението за ЕИП“) се съдържат точно определени разпоредби и условия относно сътрудничеството в специфични области извън четирите свободи.

               (2)

               Уместно е сътрудничеството между договарящите се страни по Споразумението за ЕИП да бъде разширено, така че да обхване дейности извън четирите свободи.

               (3)

               Следователно, за да се даде възможност за това разширено сътрудничество, Протокол 31 към Споразумението за ЕИП следва да бъде изменен посредством включването в неговия обхват на Директива 2008/114/ЕО на Съвета от 8 декември 2008 г. относно установяването и означаването на европейски критични инфраструктури и оценката на необходимостта от подобряване на тяхната защита (3).

               (4)

               Поради това позицията на Съюза в рамките на Съвместния комитет на ЕИП следва да бъде основана на приложения проект на решение,

         ПРИЕ НАСТОЯЩОТО РЕШЕНИЕ:
   Член 1
   Позицията, която да бъде взета от Европейския съюз в рамките на Съвместния комитет на ЕИП във връзка с предложеното изменение на Протокол 31 към Споразумението за ЕИП относно сътрудничеството в специфични области извън четирите свободи, се основава на проекта на решение на Съвместния комитет на ЕИП, приложен към настоящото решение.
   Член 2
   Настоящото решение влиза в сила в деня на приемането му.

      Съставено в Люксембург на 24 април 2012 година.

            За Съвета

            Председател

         N. WAMMEN

      (1)  ОВ L 305, 30.11.1994 г., стр. 6.

      (2)  ОВ L 1, 3.1.1994 г., стр. 3.

      (3)  ОВ L 345, 23.12.2008 г., стр. 75.

      ПРОЕКТ НА
      РЕШЕНИЕ НА СЪВМЕСТНИЯ КОМИТЕТ НА ЕИП № …/2012
      от
      за изменение на Протокол 31 към Споразумението за ЕИП относно сътрудничеството в специфични области извън четирите свободи
      СЪВМЕСТНИЯТ КОМИТЕТ НА ЕИП,
      като взе предвид Споразумението за Европейското икономическо пространство, изменено с Протокола за адаптиране на Споразумението за Европейското икономическо пространство („Споразумението за ЕИП“), и по-специално членове 86 и 98 от него,
      като има предвид, че:

                  (1)

                  Протокол 31 към Споразумението за ЕИП бе изменен с Решение на Съвместния комитет на ЕИП № …/… от … г. (1)

                  (2)

                  Уместно е сътрудничеството между договарящите се страни по Споразумението за ЕИП да бъде разширено посредством включването в него на Директива 2008/114/ЕО на Съвета от 8 декември 2008 г. относно установяването и означаването на европейски критични инфраструктури и оценката на необходимостта от подобряване на тяхната защита (2).

                  (3)

                  Поради това протокол 31 към Споразумението за ЕИП следва да бъде изменен, за да може разширеното сътрудничество да бъде осъществено,

            ПРИЕ НАСТОЯЩОТО РЕШЕНИЕ:
      Член 1
      В член 10 от Протокол 31 към Споразумението за ЕИП относно сътрудничеството в специфични области извън четирите свободи се вмъква следният параграф:

                     „9.

                                 а)

                                 Договарящите се страни ще си сътрудничат в областите, попадащи в обхвата на следния акт:

                                             —

                                                32008 L 0114: Директива 2008/114/ЕО на Съвета от 8 декември 2008 г. относно установяването и означаването на европейски критични инфраструктури и оценката на необходимостта от подобряване на тяхната защита (OB L 345, 23.12.2008 г., стр. 75).

                                 б)

                                 С оглед на постигането на целите, определени в Директива 2008/114/ЕО, договарящите се страни ще използват подходящите форми на сътрудничество, упоменати в член 80 от Споразумението за ЕИП.

                                 в)

                                 Съгласно член 79, параграф 3 от Споразумението за ЕИП спрямо настоящия параграф се прилага част VII (Институционални разпоредби) от Споразумението за ЕИП с изключение на глава 3, раздели 1 и 2.“

      Член 2
      Настоящото решение влиза в сила в деня след внасянето на последната нотификация в Съвместния комитет на ЕИП съгласно член 103, параграф 1 от Споразумението за ЕИП (3).
      Член 3
      Настоящото решение се публикува в раздела за ЕИП и в притурката за ЕИП към Официален вестник на Европейския съюз.

         Съставено в … на

               За Съвместния комитет на ЕИП

               Председател

               Секретари на Съвместния комитет на ЕИП

         (1)  ОВ L …

         (2)  ОВ L 345, 23.12.2008 г., стр. 75.

         (3)  [Без отбелязани конституционни изисквания.] [С отбелязани конституционни изисквания.]


title: 2014/446/ЕС: Решение на Съвета от 8 юли 2014 година за назначаване на двама членове от Италия в Комитета на регионите

text:
               10.7.2014

               BG

               Официален вестник на Европейския съюз

               L 201/27

         РЕШЕНИЕ НА СЪВЕТА
   от 8 юли 2014 година
   за назначаване на двама членове от Италия в Комитета на регионите

      (2014/446/ЕС)

   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 305 от него,
   като взе предвид предложението на правителството на Италия,
   като има предвид, че:

               (1)

               На 22 декември 2009 г. и на 18 януари 2010 г. Съветът прие решения 2009/1014/ЕС (1) и 2010/29/ЕС (2) за назначаване на членове и заместник-членове на Комитета на регионите за периода от 26 януари 2010 г. до 25 януари 2015 г. На 3 юни 2010 г. с Решение 2010/311/ЕС (3) г-н Roberto COTA беше назначен за член до 25 януари 2015 г.

               (2)

               След изтичането на мандата на г-н Giovanni CHIODI и на г-н Roberto COTA се освободиха две места за членове на Комитета на регионите,

         ПРИЕ НАСТОЯЩОТО РЕШЕНИЕ:
   Член 1
   Назначават се за членове на Комитета на регионите за остатъка от мандата, а именно до 25 януари 2015 г.:

               —

               г-н Luciano D'ALFONSO, Presidente della Regione Abruzzo,

               —

               г-н Sergio CHIAMPARINO, Presidente della Regione Piemonte.

         Член 2
   Настоящото решение влиза в сила в деня на приемането му.

      Съставено в Брюксел на 8 юли 2014 година.

            За Съвета

            Председател

         P. C. PADOAN

      (1)  ОВ L 348, 29.12.2009 г., стр. 22.

      (2)  ОВ L 12, 19.1.2010 г., стр. 11.

      (3)  ОВ L 140, 8.6.2010 г., стр. 26.


title: Решение на Европейския съвет за системен риск от 16 септември 2014 година за удължаване на някои срокове, определени от Препоръка ЕССР/2012/2 относно финансирането на кредитните институции (ЕССР/2014/4)

text:
               23.1.2015

               BG

               Официален вестник на Европейския съюз

               C 22/8

         РЕШЕНИЕ НА ЕВРОПЕЙСКИЯ СЪВЕТ ЗА СИСТЕМЕН РИСК
   от 16 септември 2014 година
   за удължаване на някои срокове, определени от Препоръка ЕССР/2012/2 относно финансирането на кредитните институции
   (ЕССР/2014/4)
   (2015/C 22/04)
   ГЕНЕРАЛНИЯТ СЪВЕТ НА ЕВРОПЕЙСКИЯ СЪВЕТ ЗА СИСТЕМЕН РИСК,
   като взе предвид Регламент (ЕС) № 1092/2010 на Европейския парламент и на Съвета от 24 ноември 2010 г. за пруденциалния надзор върху финансовата система на Европейския съюз на макроравнище и за създаване на Европейски съвет за системен риск (1), и по-специално член 3, параграф 2, букви б), е) и ж), член 4, параграф 2, член 16, параграф 2 и член 17 от него,
   като взе предвид Решение ЕССР/2011/1 на Европейския съвет за системен риск от 20 януари 2011 г. за приемане на процедурен правилник на Европейския съвет за системен риск (2), и по-специално членове 19 и 20 от него,
   като има предвид, че:

               (1)

               На 20 декември 2012 г. Генералният съвет на Европейския съвет за системен риск (ЕССР) одобри Препоръка ЕССР/2012/2 (3). Препоръката има за цел стимулирането на устойчиви структури за финансиране на кредитни институции.

               (2)

               За да бъдат постигнати целите на Препоръка ЕССР/2012/2, от националните надзорни органи (наричани по-долу „ННО“), националните макропруденциални органи и Европейският банков орган (ЕБО) се изисква да предприемат някои действия в сроковете, определени в раздел 2, параграф 3 от препоръката.

               (3)

               На 31 декември 2013 г. Генералният съвет реши да удължи тези срокове с периоди между шест и дванадесет месеца. Съгласно коригираните срокове от ННО, отговарящи за банковия надзор, ННО и другите органи с правомощия във връзка с пруденциалния надзор на макроравнище се изисква да изпратят на ЕССР междинен доклад, съдържащ първата оценка на резултатите от изпълнението на препоръка A, точки 1, 2 и 3 до 30 юни 2015 г. и окончателен доклад до 31 януари 2016 г. ЕБО следва да предостави първия си доклад за наблюдение относно препоръка А, точка 5 до 30 юни 2015 г. и окончателен доклад до 30 септември 2015 г. Някои адресати обаче вече са заявили, че няма да бъде възможно да спазят напълно посочените срокове.

               (4)

               Главната цел на ЕССР е да предотврати или смекчи системните рискове по своевременен и ефективен начин. Генералният съвет счита, че допълнително закъснение от шест месеца за първия доклад за наблюдение на ННО относно препоръка A, точки 1, 2 и 3 и допълнително закъснение от девет месеца за първия доклад за наблюдение на ЕБО относно препоръка A, точка 5 не би изложило на опасност нормалното функциониране на финансовите пазари, нито пък означава, че тези препоръки няма да бъдат изпълнени.

               (5)

               Поради това Генералният съвет реши да удължи сроковете, определени в Препоръка ЕССР/2012/2 по отношение на препоръка A, точки 1, 2 и 3 с шест месеца и по отношение на препоръка A, точка 5 с девет месеца, за да даде на ННО и ЕБО достатъчно време да вземат необходимите мерки за изпълнение на съответните препоръки,

         ПРИЕ НАСТОЯЩОТО РЕШЕНИЕ:
   Член 1
   Изменение на Препоръка ЕССР/2012/2
   Препоръка ЕССР/2012/2 се изменя, както следва:

               1.

               раздел 2, параграф 3, точка 1 се заменя със следното:

                           „1.

                              Препоръка A – от националните надзорни органи, отговарящи за банковия надзор, националните надзорни органи и другите органи с правомощия във връзка с пруденциалния надзор на макроравнище и от ЕБО се изисква да докладват в съответствие със следните срокове:

                                       а)

                                       до 31 декември 2015 г. от националните надзорни органи, отговарящи за банковия надзор, се изисква да предоставят на ЕССР междинен доклад, съдържащ първата оценка на резултатите от изпълнението на препоръка A, точки 1 и 2;

                                       б)

                                       до 31 юли 2016 г. от националните надзорни органи, отговарящи за банковия надзор, се изисква да предоставят на ЕССР и на Съвета окончателен доклад относно препоръка А, точки 1 и 2;

                                       в)

                                       до 31 декември 2015 г. от националните надзорни органи и другите органи с правомощия във връзка с пруденциалния надзор на макроравнище се изисква да предоставят на ЕССР междинен доклад, съдържащ първата оценка на резултатите от изпълнението на препоръка А, точка 3;

                                       г)

                                       до 30 септември 2016 г. от националните надзорни органи и другите органи с правомощия във връзка с пруденциалния надзор на макроравнище се изисква да предоставят на ЕССР и на Съвета окончателен доклад относно изпълнението на препоръка А, точка 3;

                                       д)

                                       до 30 юни 2014 г. от ЕБО се изисква да предостави на ЕССР и на Съвета насоките, посочени в препоръка А, точка 4;

                                       е)

                                       до 31 март 2016 г. от ЕБО се изисква да предостави на ЕССР междинен доклад, съдържащ първата оценка на резултатите от изпълнението на препоръка А, точка 5;

                                       ж)

                                       до 30 юни 2016 г. от ЕБО се изисква да предостави на ЕССР и на Съвета окончателен доклад относно изпълнението на Препоръка А, точка 5“;

               2.

               в приложението, точка V.1.3.1 се заменя със следното:
               „V.1.3.1.   Срок

               От националните надзорни органи, отговарящи за банковия надзор, националните надзорни органи и другите органи с правомощия във връзка с пруденциалния надзор на макроравнище и от ЕБО се изисква да докладват на ЕССР и на Съвета за действията, предприети в отговор на настоящата препоръка, или да представят подходяща обосновка в случай на бездействие, в съответствие със следните срокове:

                           а.

                           до 31 декември 2015 г. от националните надзорни органи, отговарящи за банковия надзор, се изисква да предоставят на ЕССР междинен доклад, съдържащ първата оценка на резултатите от изпълнението на препоръка A, точки 1 и 2;

                           б.

                           до 31 юли 2016 г. от националните надзорни органи, отговарящи за банковия надзор, се изисква да предоставят на ЕССР и на Съвета окончателен доклад относно препоръка A, точки 1 и 2;

                           в.

                           до 31 декември 2015 г. от националните надзорни органи и другите органи с правомощия във връзка с пруденциалния надзор на макроравнище се изисква да предоставят на ЕССР междинен доклад, съдържащ първата оценка на резултатите от изпълнението на препоръка А, точка 3;

                           г.

                           до 30 септември 2016 г. от националните надзорни органи и другите органи с правомощия във връзка с пруденциалния надзор на макроравнище се изисква да предоставят на ЕССР и на Съвета окончателен доклад относно изпълнението на препоръка А, точка 3;

                           д.

                           до 30 юни 2014 г. от ЕБО се изисква да предостави на ЕССР и на Съвета насоките, посочени в препоръка А, точка 4;

                           е.

                           до 31 март 2016 г. от ЕБО се изисква да предостави на ЕССР междинен доклад, съдържащ първата оценка на резултатите от изпълнението на препоръка А, точка 5;

                           ж.

                           до 30 юни 2016 г. от ЕБО се изисква да предостави на ЕССР и на Съвета окончателен доклад относно изпълнението на препоръка А, точка 5“;

         Член 2
   Публикуване
   Настоящото решение се публикува на официалния уебсайт на ЕССР на датата на неговото влизане в сила.
   Член 3
   Влизане в сила
   Настоящото решение влиза в сила на датата на неговото одобрение.

      Съставено във Франкфурт на Майн на 16 септември 2014 година.

            Председател на ЕССР

         Mario DRAGHI

      (1)  ОВ L 331, 15.12.2010 г., стр. 1.

      (2)  ОВ C 58, 24.2.2011 г., стр. 4.

      (3)  Препоръка ЕССР/2012/2 на Европейския съвет за системен риск от 20 декември 2012 г. относно финансирането на кредитни институции (ОВ C 119, 25.4.2013 г., стр. 1).


Важна правна забележка

|

52007BP0113(02)

2. Решение на Европейския парламент от 24 април 2007 г. относно приключването на сметките на Европейския център за развитие на професионалното обучение за 2005 финансова година (C6-0386/2006 - 2006/2153(DEC))

Официален вестник n° 074 E , 20/03/2008 стр. 0184 - 0186

		2.Решение на Европейския парламент от 24 април 2007 г. относно приключването на сметките на Европейския център за развитие на професионалното обучение за 2005 финансова година (C6-0386/2006 — 2006/2153(DEC))Европейският парламент,- като взе предвид окончателния годишен отчет на Европейския център за развитие на професионалното обучение за 2005 финансова година [1],- като взе предвид доклада на Сметната палата за окончателния годишен отчет на Европейския център за развитие на професионалното обучение за 2005 финансова година [2] заедно с отговора на Центъра,- като взе предвид препоръката на Съвета от 27 февруари 2007 г. (5711/2007 — C6-0080/2007),- като взе предвид Договора за ЕО, и п о-специално — член 276 от него,- като взе предвид Регламент на Съвета (EО, Eвратoм) № 1605/2002 от 25 юни 2002 г. относно финансовия регламент, приложим за общия бюджет на Европейските общности [3], и п о-специално — член 185 от него,- като взе предвид Регламент (ЕИО) № 337/75 на Съвета от 10 февруари 1975 г. за създаване на Европейски център за развитие на професионално обучение [4], и п о-специално — член 12a от него,- като взе предвид Регламент (EО, Евратом) № 2343/2002 на Комисията от 19 ноември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 на Съвета относно Финансовия регламент, приложим за общия бюджет на Европейските общности [5], и п о-специално — член 94 от него,- като взе предвид член 71 и приложение V от своя правилник,- като взе предвид доклада на Комисията по бюджетен контрол и становището на Комисията по заетост и социални въпроси (A6-0097/2007),1. Отбелязва, че окончателният годишен отчет на Европейския център за развитие на професионалното обучение за финансовите 2004 г. и 2005 г. е, както следва:Източник: Информация, подадена от Центъра — тази таблица обобщава данните, представени от Центъра.(в 1000 EUR) |Отчет за приходите и разходите за финансовите 2004 г. и 2005 г. || 2005 | 2004 |ПриходиСубсидии от Комисията | 16418 | 13700 |Целеви приходи | 573 | 724 |Други приходи | 36 | 42 |Приходи общо (a) | 17027 | 14466 |Бюджетни разходи за финансовата годинаПерсонал — Дял I от бюджета— Плащания | 8862 | 8579 |— Пренесени бюджетни кредити | 213 | 466 |Администрация — Дял II от бюджета— Плащания | 865 | 768 |— Пренесени бюджетни кредити | 334 | 542 |Оперативни дейности — Дял Ill от бюджета (с изключение на целевите приходи)— Плащания срещу бюджетни кредити за плащане за финансовата година | 2466 | 2508 |— Плащания за неизпълнени задължения към 31.12.2003 г. | 2119 | 2702 |— Пренесени бюджетни кредити | | |Целеви приходи (PHARE и трети страни)— Плащания | 68 | 415 |— Пренесени бюджетни кредити | 505 | 309 |Разходи общо (б) | 15433 | 16289 |Резултати за финансовата година (a-б) | 1594 | -1823 |Пренесен баланс от предходната финансова година | 375 | - 993 |Пренесени и анулирани бюджетни кредити от годината N-1 (недиференцирани по дял I и II) | 111 | 56 |Анулирани бюджетни кредити, пренесени от целевите приходи (недиференцирани кредити по дял 3) Неутрализация на преноса от година N-1 за дял III, свързани с преминаването към диференцирани кредити | 93 | 3138 |Суми за повторно използване от предходната финансова година, неползвани | | 1 |Възстановяване към Комисията | | 0 |Разлики в обменен курс | 1 | - 4 |Баланс за финансовата година | 2173 | 375 |2. Одобрява приключването на сметките на Европейския център за развитие на професионалното обучение за финансовата 2005 г.;3. Възлага на своя председател да предаде настоящото решение на директора на Европейския център за развитие на професионалното обучение, на Съвета, Комисията и Сметната палата, и да осигури публикуването му в Официален вестник на Европейския съюз (серия L).[1] ОВ C 266, 31.10.2006 г., стр. 28.[2] ОВ C 312, 19.12.2006 г., стр. 60.[3] ОВ L 248, 16.9.2002 г., стр. 1. Регламент, изменен с Регламент (EО, Евратом) № 1995/2006 (ОВ L 390, 30.12.2006 г., стр. 1).[4] ОВ L 39, 13.2.1975 г., стр. 1. Регламент, последно изменен с Регламент (ЕО) № 2051/2004 (ОВ L 355, 1.12.2004 г., стр. 1).[5] ОВ L 357, 31.12.2002 г., стр. 72.--------------------------------------------------


title: Решение на Съвета от 21 декември 1988 година относно сключването на Споразумение под формата на размяна на писма съгласно член 9 от Протокол 1 към Споразумението между Европейската икономическа общност и държавата Израел за внос в Общността на консервирани плодови салати с произход от Израел

text:
Важна правна забележка

|

31988D0648

Официален вестник n° L 358 , 27/12/1988 стр. 0019 - 0021 специално чешко издание глава 03 том 08 стр. 167  - 167 специално испанско издание глава 03 том 08 стр. 167  - 167 специално унгарско издание глава 03 том 08 стр. 167  - 167 специално литвийско издание глава 03 том 08 стр. 167  - 167 LV.ES глава 03 том 08 стр. 167  - 167 MT.ES глава 03 том 08 стр. 167  - 167 PL.ES глава 03 том 08 стр. 167  - 167 SK.ES глава 03 том 08 стр. 167  - 167 специално словенско издание глава 03 том 08 стр. 167  - 167

		19881221Решение на Съветаот 21 декември 1988 годинаотносно сключването на Споразумение под формата на размяна на писма съгласно член 9 от Протокол 1 към Споразумението между Европейската икономическа общност и държавата Израел за внос в Общността на консервирани плодови салати с произход от Израел(88/648/EИО)СЪВЕТЪТ НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската икономическа общност, и по-специално член 113 от него,като взе предвид препоръката на Комисията,като има предвид, че Споразумението между Европейската икономическа общност и държавата Израел [1] бе подписано на 11 май 1975 г.;като има предвид, че е необходимо Споразумението под формата на размяна на писма съгласно член 9 от протокол 1 към въпросното споразумение за внос в Общността на консервирани плодови салати с произход от Израел да бъде одобрено,РЕШИ:Член 1Споразумението под формата на размяна на писма съгласно член 9 от протокол 1 към Договора между Европейската икономическа общност и държавата Израел за внос в Общността на консервирани плодови салати с произход от Израел се одобрява от името на Общността.Текстът на Споразумението е приложен към настоящото решение.Член 2Председателят на Съвета е оправомощен да посочи лицето, упълномощено да подпише Споразумението, с цел Общността да се обвърже с него.Член 3Настоящото решение влиза в сила в деня след публикуването му в Официален вестник на Европейските общности.Съставено в Брюксел на 21 декември 1988 година.За СъветаПредседателV. Papandreou[1] ОВ L 136, 28.5.1975 г., стр. 3.--------------------------------------------------


title: Решение на Изпълнителния комитет от 23 юни 1998 година за поставяне на печати в паспортите на кандидатите за виза (SCH/Com-ex (98)21)

text:
Важна правна забележка

|

41998D0021

Официален вестник n° L 239 , 22/09/2000 стр. 0200 - 0201 специално чешко издание глава 19 том 02 стр. 167  - 168 специално испанско издание глава 19 том 02 стр. 167  - 168 специално унгарско издание глава 19 том 02 стр. 167  - 168 специално литвийско издание глава 19 том 02 стр. 167  - 168 LV.ES глава 19 том 02 стр. 167  - 168 MT.ES глава 19 том 02 стр. 167  - 168 PL.ES глава 19 том 02 стр. 167  - 168 SK.ES глава 19 том 02 стр. 167  - 168 специално словенско издание глава 19 том 02 стр. 167  - 168

		19980623Решение на Изпълнителния комитетот 23 юни 1998 годиназа поставяне на печати в паспортите на кандидатите за виза(SCH/Com-ex (98)21)ИЗПЪЛНИТЕЛНИЯТ КОМИТЕТ,като взе предвид член 132 от Конвенцията за приложение на Споразумението от Шенген,като взе предвид член 17 от Конвенцията от Шенген,като взе предвид, че е в интерес на всички партньори по Споразумението от Шенген да хармонизират на основата на взаимно съгласие техните процедури по издаване на визи като част от тяхната общата политика по отношение на свободното движение на хора с цел да бъде предотвратено кандидатстването от едно и също лице за няколко визи;като желае да укрепи сътрудничеството между консулските служби за целите на борбата с нелегалната имиграция и нелегалните мрежи;като се позова на глава VIII от Общите консулски инструкции [*] за сътрудничество на местно ниво;като взе предвид, че взаимният обмен на информация между партньорите по Споразумението от Шенген за подадените документи при кандидатстване за виза в една от държавите по споразумението, е средство за избягване на многократните последователни кандидатствания;като взе предвид, че поставянето на печат за идентифициране на кандидатите за виза е средство за предотвратяване на подаването на документи за виза едновременно или последователно от едно и също лице;като взе предвид, че стандартизирането на практиката да се поставя печат на всички кандидати за виза независимо от държавата, в която са подадени документите, ще помогне за предотвратяване на създаването на различни практики:РЕШИ:1. В паспортите на всички кандидати за виза се поставя печат. Компетентната мисия или служба, която приема документите за виза, следва да реши дали да положи, или не печат на дипломатическите и служебните паспорти.2. Печатът съдържа място, запазено за кода на съответния вид виза, за който се кандидатства.3. Печат може да бъде поставен в случай на кандидатстване за виза за продължителен престой.4. Печатът се поставя, когато една шенгенска държава представлява друга шенгенска държава. В този случай мястото, запазено за определения код за съответния вид виза, за който се кандидатства, съдържа също така и забележка, която посочва, че държавата представлява друга държава.5. В изключителни случаи, когато е невъзможно поставянето на печат, мисията или службата на държавата, която председателства Съюза, информира съответната шенгенска група след осъществяване на консулски консултации на място и представя за одобрение от групата алтернативно предложение, което включва например размяната на фотокопия от паспорти или списъци на отхвърлени кандидатури за виза, които дават основание за отказ.6. Поради това глава VIII, точка 2 от Общите консулски инструкции (*) се променя, както следва:"Обмяната на информация между мисиите и службите и идентифицирането на кандидатурите чрез печат или по друг начин цели предотвратяване на кандидатстване от едно и също лице за виза едновременно или последователно на няколко места, докато една кандидатура се разглежда или след като бъде отказано издаването на виза от същата мисия или служба или от друга мисия или служба.Независимо от консултацията, която може да бъде осъществена между две мисии и служби и обмяната на информация, с която те може да разполагат, мисията или поста, където са подадени документите за виза, поставя печат в паспортите на всички кандидати за виза, който съдържа забележка "Кандидатствал за виза на …. пред …." Мястото след "на" се попълва с цифри (две за деня, две за месеца и две за годината); второто място е предвидено за съответната дипломатическата мисия или консулска служба; третото място се запълва с кода на съответния вид виза, която се иска.Компетентната мисия или служба, която получава документите за виза, решава дали да полага, или не печати на дипломатически и служебни паспорти.Печатът може да бъде поставен също така и в случай, че се кандидатства за виза за дългосрочен престой.Когато шенгенска държава, която е представлявана от друга шенгенска държава, се предвижда трето място в печата след кода за съответния вид виза, за който се кандидатства, което съдържа знака "R", след който да е отбелязан кодът на представляващата държава.При издаването на виза стикерът следва, доколкото това е възможно, да бъде поставен върху идентифициращия печат.В изключителни случаи, когато е невъзможно да се постави печат, мисията или службата на държава, която председателства Съюза, информира съответната шенгенска група и представя за одобрение от групата алтернативно предложение, например включващо обмен на фотокопия на паспорти или списъци с отхвърлени кандидатури за виза, даващи основание за отказ.Ръководителите на дипломатическите мисии или консулски служби имат право по инициатива на държава-членка, която председателства Съюза, да приемат на местно ниво допълнителни предохранителни мерки, ако се докаже, че тези мерки са наложителни."Съставено в Остенде на 23 юни 1998 година.ПредседателL. Tobback[*] Виж документ SCH/Com-ex (99)13.--------------------------------------------------


title: 2011/713/ЕС: Решение на Съвета от 10 октомври 2011 година за противопоставяне на приемането от Европейската комисия на проекта за директива за изменение на Директива 2009/43/ЕО на Европейския парламент и на Съвета по отношение на списъка на продукти, свързани с отбраната

text:
               1.11.2011

               BG

               Официален вестник на Европейския съюз

               L 285/22

         РЕШЕНИЕ НА СЪВЕТА
   от 10 октомври 2011 година
   за противопоставяне на приемането от Европейската комисия на проекта за директива за изменение на Директива 2009/43/ЕО на Европейския парламент и на Съвета по отношение на списъка на продукти, свързани с отбраната
   (2011/713/ЕС)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Решение 1999/468/ЕО на Съвета от 28 юни 1999 г. за установяване на условията и реда за упражняване на изпълнителните правомощия, предоставени на Комисията (1), и по-специално член 5а, параграф 3, буква б) от него,
   като взе предвид Директива 2009/43/ЕО на Европейския парламент и на Съвета от 6 май 2009 г. за опростяване на реда и условията за трансфер на продукти, свързани с отбраната, вътре в Общността (2);
   като взе предвид проекта за директива на Комисията за изменение на Директива 2009/43/ЕО, който Комисията представи на Съвета на 15 юли 2011 г. за контрол в съответствие с член 5а, параграф 3, буква а) от Решение 1999/468/ЕО,
   като има предвид, че:
   Представеният от Комисията проект за директива надхвърля изпълнителните правомощия, предвидени в основния акт, доколкото изисква от държавите-членки да съобщават своите мерки за транспониране под формата на таблици на съответствието,
   ПРИЕ НАСТОЯЩОТО РЕШЕНИЕ:
   Член 1
   В съответствие с член 5а, параграф 3, буква б) от Решение 1999/468/ЕО, Съветът се противопоставя на приемането от Комисията на проекта за директива за изменение на Директива 2009/43/ЕО, който Комисията представи на Съвета за контрол в съответствие с член 5а, параграф 3, буква а) от Решение 1999/468/ЕО.
   Член 2
   Настоящото решение влиза в сила в деня на приемането му.

      Съставено в Люксембург на 10 октомври 2011 година.

            За Съвета

            Председател

         A. KRASZEWSKI

      (1)  ОВ L 184, 17.7.1999 г., стр. 23.

      (2)  ОВ L 146, 10.6.2009 г., стр. 1.


title: Решение (ОВППС) 2015/2275 на Съвета от 7 декември 2015 година за изменение на Решение 2012/389/ОВППС относно мисията на Европейския съюз за изграждане на регионален морски капацитет в региона на Африканския рог (EUCAP NESTOR)

text:
               8.12.2015

               BG

               Официален вестник на Европейския съюз

               L 322/50

         РЕШЕНИЕ (ОВППС) 2015/2275 НА СЪВЕТА
   от 7 декември 2015 година
   за изменение на Решение 2012/389/ОВППС относно мисията на Европейския съюз за изграждане на регионален морски капацитет в региона на Африканския рог (EUCAP NESTOR)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за Европейския съюз, и по-специално член 28, член 42, параграф 4 и член 43, параграф 2 от него,
   като взе предвид предложението на върховния представител на Съюза по въпросите на външните работи и политиката на сигурност,
   като има предвид, че:

               (1)

               На 16 юли 2012 г. Съветът прие Решение 2012/389/ОВППС (1) относно мисията на Европейския съюз за изграждане на регионален морски капацитет в региона на Африканския рог (EUCAP NESTOR).

               (2)

               На 22 юли 2014 г. Съветът прие Решение 2014/485/ОВППС (2) за удължаване на EUCAP NESTOR до 12 декември 2016 г.

               (3)

               На 6 октомври 2015 г. Съветът прие Решение (ОВППС) 2015/1793 (3), с което удължи периода, за който се отнася референтната сума, до 15 декември 2015 г.

               (4)

               Решение 2012/389/ОВППС следва да се измени, за да се включи референтната сума за периода от 16 декември 2015 г. до 12 декември 2016 г.,

         ПРИЕ НАСТОЯЩОТО РЕШЕНИЕ:
   Член 1
   Член 13, параграф 1 от Решение 2012/389/ОВППС се заменя със следното:

      „1.   Референтната сума, предназначена за покриване на свързаните с EUCAP NESTOR разходи за периода от 16 юли 2012 г. до 15 ноември 2013 г., е в размер на 22 880 000 EUR.
      Референтната сума, предназначена за покриване на свързаните с EUCAP NESTOR разходи за периода от 16 ноември 2013 г. до 15 октомври 2014 г., е в размер на 11 950 000 EUR.
      Референтната сума, предназначена за покриване на свързаните с EUCAP NESTOR разходи за периода от 16 октомври 2014 г. до 15 декември 2015 г., е в размер на 17 900 000 EUR.
      Референтната сума, предназначена за покриване на свързаните с EUCAP NESTOR разходи за периода от 16 декември 2015 г. до 12 декември 2016 г., е в размер на 12 000 000 EUR.“

   Член 2
   Настоящото решение влиза в сила в деня на приемането му.

      Съставено в Брюксел на 7 декември 2015 година.

            За Съвета

            Председател

         C. CAHEN

      (1)  Решение 2012/389/ОВППС на Съвета от 16 юли 2012 г. относно мисията на Европейския съюз за изграждане на регионален морски капацитет в региона на Африканския рог (EUCAP NESTOR) (ОВ L 187, 17.7.2012 г., стр. 40).

      (2)  Решение 2014/485/ОВППС на Съвета от 22 юли 2014 г. за изменение на Решение 2012/389/ОВППС относно мисията на Европейския съюз за изграждане на регионален морски капацитет в региона на Африканския рог (EUCAP NESTOR) (ОВ L 217, 23.7.2014 г., стр. 39).

      (3)  Решение (ОВППС) 2015/1793 на Съвета от 6 октомври 2015 г. за изменение на Решение 2012/389/ОВППС относно мисията на Европейския съюз за изграждане на регионален морски капацитет в региона на Африканския рог (EUCAP NESTOR) (ОВ L 260, 7.10.2015 г., стр. 30).


title: 2007/627/ЕО: Решение на Съвета от 28 септември 2007 година за денонсиране от страна на Общността на Протокол 3 относно захарта от държавите от АКТБ, включен в Конвенцията между АКТБ и ЕИО от Ломе, и съответстващите декларации, които са приложени към конвенцията, включени в Протокол 3, приложен към приложение V от Споразумението за партньорство АКТБ — ЕО, по отношение на Барбадос, Белиз, Република Конго, Република Кот д'Ивоар, Република Фиджи, Република Гвиана, Ямайка, Република Кения, Република Мадагаскар, Република Малави, Република Мавриций, Република Мозамбик, Сейнт Китс и Нейвис, Република Суринам, Кралство Свазиленд, Обединена република Танзания, Република Тринидад и Тобаго, Република Уганда, Република Замбия и Република Зимбабве

text:
               29.9.2007

               BG

               Официален вестник на Европейския съюз

               L 255/38

      РЕШЕНИЕ НА СЪВЕТА

   от 28 септември 2007 година
   за денонсиране от страна на Общността на Протокол 3 относно захарта от държавите от АКТБ, включен в Конвенцията между АКТБ и ЕИО от Ломе, и съответстващите декларации, които са приложени към конвенцията, включени в Протокол 3, приложен към приложение V от Споразумението за партньорство АКТБ — ЕО, по отношение на Барбадос, Белиз, Република Конго, Република Кот д'Ивоар, Република Фиджи, Република Гвиана, Ямайка, Република Кения, Република Мадагаскар, Република Малави, Република Мавриций, Република Мозамбик, Сейнт Китс и Нейвис, Република Суринам, Кралство Свазиленд, Обединена република Танзания, Република Тринидад и Тобаго, Република Уганда, Република Замбия и Република Зимбабве
   (2007/627/ЕО)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за създаване на Европейската общност, и по-специално член 133 във връзка с член 300, параграф 2, първа алинея, първо изречение от него,
   като взе предвид предложението на Комисията,
   като има предвид, че:

               (1)

               Съгласно Протокол 3 относно захарта от държавите от АКТБ, включен в Конвенцията между АКТБ и ЕИО от Ломе, подписана на 28 февруари 1975 г., и съответстващите декларации, които са приложени към конвенцията (наричан по-долу „протокол относно захарта“), включени в Протокол 3, приложен към приложение V от Споразумението за партньорство между членовете на групата държави от Африка, Карибския и Тихоокеанския басейн („държави от АКТБ“), от една страна, и Европейската общност и нейните държави-членки, от друга, подписано в Котону на 23 юни 2000 г. (наричано по-долу „Споразумението за партньорство АКТБ — ЕО“) (1), Общността се задължава да купува и да внася на гарантирани цени специфични количества тръстикова захар, сурова или бяла, с произход от държави от АКТБ, страни по протокола, и която тези държави се задължават да доставят на Общността. Протоколът относно захарта предвижда възможността за всяка страна да денонсира протокола с двегодишно предизвестие.

               (2)

               Настоящите търговски разпоредби, приложими за държавите от АКТБ, посочени в приложение V към Споразумението за партньорство АКТБ — ЕО, изтичат на 31 декември 2007 г. В съответствие с член 36 от Споразумението за партньорство АКТБ — ЕО, споразуменията за икономическо партньорство (СИП) ще предоставят нова правна рамка за търговия с държавите от АКТБ и ще заменят търговския режим на Споразумението за партньорство АКТБ — ЕО. В член 36, параграф 4 от Споразумението за партньорство АКТБ — ЕО се изисква Протоколът относно захарта да се преразгледа в контекста на преговорите за СИП. Освобождаването на ЕС от задълженията съгласно член I от ГАТТ по отношение на търговските преференции за държави от АКТБ по Споразумението за партньорство АКТБ — ЕО, предоставено от министерската конференция на СТО в Доха на 14 ноември 2001 г., също изтича на 31 декември 2007 г.

               (3)

               За да се гарантира, че режимът на внос на захар е включен в режима на внос, предвиждан от СИП, е целесъобразно да се предприемат всички стъпки, за да се осигури прекратяването на действието на Протокола относно захарта и всички задължения, съдържащи се в него, на достатъчно ранен етап, с оглед на изискването за двегодишно предизвестие съгласно Протокола относно захарта.

               (4)

               Договореностите на Протокола относно захарта обслужваха интересите както на държавите от АКТБ, така и на Общността, гарантирайки на износителите от АКТБ достъп до доходоносен пазар и осигурявайки редовни доставки за рафинериите на тръстикова захар в Общността. Въпреки това договореностите на Протокола относно захарта не могат повече да бъдат запазени. В контекста на реформирания общностен пазар на захарта Общността ще престане да гарантира цените на европейските производители на захар поради постепенното премахване на предишния механизъм за интервенция.

               (5)

               В контекста на прехода към либерализация на търговията между АКТБ и ЕО не е възможно неограничени количества да съществуват едновременно с гарантираните в Протокола относно захарта цени и количества. По отношение на най-слабо развитите държави (НСРД) се планира неограничен достъп за захарта, считано от 1 юли 2009 г., в рамките на инициативата „Всичко освен оръжие“. Доколкото началото на втория етап от преходния период е предвидено за 1 октомври 2009 г., режимът за захарта в рамките на „Всичко освен оръжие“ следва да бъде съответно адаптиран.

               (6)

               Денонсирането не предопределя последващо взаимно споразумение между Общността и държавите от АКТБ относно третирането на захар в контекста на всеобхватни СИП.

               (7)

               Следователно е необходимо Протоколът относно захарта да бъде денонсиран в съответствие с член 10 от него и да се нотифицира всяка държава от АКТБ, страна по Протокола относно захарта, за това денонсиране,

         РЕШИ:
   Член 1
   Протокол 3 относно захарта от държавите от АКТБ, включен в Конвенцията между АКТБ и ЕИО от Ломе, подписана на 28 февруари 1975 г., и съответните декларации, които са приложени към Конвенцията, включени в Протокол 3, приложен към приложение V от Споразумението за партньорство между АКТБ и ЕО, подписано в Котону на 23 юни 2000 г., се денонсира от страна на Общността, като денонсирането влиза в сила на 1 октомври 2009 г. по отношение на Барбадос, Белиз, Република Конго, Република Кот д'Ивоар, Република Фиджи, Република Гвиана, Ямайка, Република Кения, Република Мадагаскар, Република Малави, Република Мавриций, Република Мозамбик, Федерация Сейнт Китс и Нейвис, Република Суринам, Кралство Свазиленд, Обединена република Танзания, Република Тринидад и Тобаго, Република Уганда, Република Замбия и Република Зимбабве.
   Член 2
   Председателят на Съвета е оправомощен да определи лице(а), упълномощено(и) да нотифицира(ат) правителствата на Барбадос, Белиз, Република Конго, Република Кот д'Ивоар, Република Фиджи, Република Гвиана, Ямайка, Република Кения, Република Мадагаскар, Република Малави, Република Мавриций, Република Мозамбик, Федерация Сейнт Китс и Нейвис, Република Суринам, Кралство Свазиленд, Обединена република Танзания, Република Тринидад и Тобаго, Република Уганда, Република Замбия и Република Зимбабве за денонсирането на посочения протокол.
   Член 3
   Настоящото решение се публикува в Официален вестник на Европейския съюз.

      Съставено в Брюксел на 28 септември 2007 година.

            За Съвета

            Председател

         M. PINHO

      (1)  ОВ L 317, 15.12.2000 г., стр. 3, ревизирано в Люксембург на 25 юни 2005 г. (ОВ L 287, 28.10.2005 г., стр. 4).